Lav et referat af nedenstående tekst:

Tekst:
Det var en tilsyneladende fredelig fredag, indtil telefonen ved middagstid ringede hos Nicolines Søbro Kristiansens bedstemor i Brønderslev. En mand ved navn Adam præsenterede sig som medarbejder ved Sikkerhedsstyrelsen. - Han siger, at der er ved at blive sendt 37.000 kroner fra min konto til Spanien, fortæller Nicolines bedstemor, der ønsker at få sit navn frem. Her begyndte hun at blive bange og nervøs. - Så spørger han, om jeg kan komme til Aalborg, ind til min bank, for at aflevere kortet. Ellers kan de sende en medarbejder til Brønderslev. "Ring til min svigersøn" Manden i telefonen virker både troværdig og hjælpsom. Nicolines bedstemor, som ikke har mulighed for at tage til Aalborg, henviser til sin svigersøn, der kan hjælpe med situationen. Han får nummeret. - Manden i telefonen fortæller så, at han kort tid efter har talt med min svigersøn. De råder mig til, at kortet bliver lukket straks og en af hans medarbejdere vil komme og hente det inden længe. Og det gjorde "medarbejderen" så. Ti minutter efter dukker en mand op Nicoline Søbro Kristiansens bedstemors adresse og beder om at få udleveret MitID, kortet samt kortnummer. - Da postmanden kom, tænkte jeg, der er noget galt. Men den anden var stadig i telefonen, og han havde jo sagt, at det var efter aftale med min svigersøn, husker Nicolines bedstemor, som hæftede sig ved, at personen talte gebrokkent dansk – modsat manden i telefonen. - Da jeg kom ind til telefonen igen for at ville tale med manden fra Sikkerhedsstyrelsen, så dyttede den bare i telefonen. Så havde han lagt på. Frustrerede pårørende Nicolines bedstemors mistanke om, at noget var helt galt, blev for alvor bekræftet. - Så ringede jeg til min svigersøn og barnebarn, der kom straks. Svigersønnen havde ikke talt med nogen fra ”Sikkerhedsstyrelsen”, bank eller andet. - Jeg blev bare så vred, chokeret og frustreret, fortæller Nicoline Søbro Kristiansen, da hun sammen med sin far straks tog hen til sin bedstemor i Brønderslev. Sammen fik de taget kontakt til banken, for uden MitID kunne de ikke hjemmefra se, om noget var blevet hævet. - Det var der ikke, og banken sagde, at kortet allerede var spærret. Men vi kan jo ikke vide, hvad der sker, fortæller Nicoline Søbro Kristiansen. Politi på sagen Nordjyllands Politi er også blevet orienteret, og hændelsen er anmeldt. Tricktyveriet er ét af flere med lignende fremgangsmåde, som ældre borgere i den seneste uge i Nordjylland har været udsatte for, bekræfter vagtchef Karsten Højrup. - Jeg har da tænkt, at jeg var dum, at jeg har gjort sådan noget, siger Nicolines bedstemor. - Men ham i telefonen var meget overbevisende, og jeg blev bange. Efterfølgende har jeg været noget chokeret, men har det godt i dag. Familien har nu sat ekstra overvågning op på bopælen og sørger bor, at Nicolines bedstemor ikke er alene hjemme. - Man bliver da lidt nervøs. Hvad hvis de kommer tilbage og laver indbrud? Nicoline Søbro Kristiansen har valgt at dele hændelsen på sociale medier for at advare andre og gøre pårørende til ældre borgere opmærksomme på svindelnummeret. - Det er skræmmende, at man kan få sig til at gøre det, siger Nicoline. Nordjyllands Politi udsendte i sidste uge en advarsel, hvor de fremhæver, at en banke aldrig beder at få informationer udleveret på denne måde. De understreger, at man aldrig skal give personlige oplysninger til personer, man ikke kender.

Referat:
En veltalende mand fik narret kort, MitID og koder fra 78-årig.